Valsts reģionālās attīstības aģentūra



|  |  |
| --- | --- |
|  |  |

Par Valsts informācijas sistēmu savietotāja, Latvijas valsts portāla www.latvija.lv un elektronisko pakalpojumu izstrāde un uzturēšana

3.daļa "VISS un Portāla jaunu un esošo moduļu papildinājumu izstrāde, ieviešana, garantijas apkalpošana un uzturēšana saskaņā ar tehnisko specifikāciju"

Terminu un saīsinājumu indekss

VRAA-6\_15\_11\_58-VISS\_2010-TSI

26.08.2013. versija 1.11

Rīgā 2013

|  |  |  |
| --- | --- | --- |
|  | **IEGULDĪJUMS TAVĀ NĀKOTNĒ** |  |

Dokumenta identifikācija

|  |  |
| --- | --- |
| Dokumenta ID: | VRAA-6\_15\_11\_58-VISS\_2010-TSI-V1.11-26.08.2013. |
| Dokumenta nosaukums: | Par Valsts informācijas sistēmu savietotāja, Latvijas valsts portāla www.latvija.lv un elektronisko pakalpojumu izstrāde un uzturēšana.  3.daļa "VISS un Portāla jaunu un esošo moduļu papildinājumu izstrāde, ieviešana, garantijas apkalpošana un uzturēšana saskaņā ar tehnisko specifikāciju".  Terminu un saīsinājumu indekss. |
| Dokumenta kods: | VRAA-6\_15\_11\_58-VISS\_2010-TSI |
| Versija: | Versija 1.11, Laidiens 26.08.2013. (saīsināti V1.11 26.08.2013.) |

Saskaņojumi

|  |  |  |  |
| --- | --- | --- | --- |
| Organizācija | Vārds, uzvārds, amats | Datums | Paraksts |
| Valsts reģionālās attīstības aģentūra | Atbildīgā persona no Pasūtītāja puses |  |  |
| SIA "ABC software" | J.Korņijenko, projekta vadītājs par tehniskiem jautājumiem no Izpildītāja puses | 26.08.2013. |  |
| SIA "ABC software" | M.Pētersons, projekta vadītājs par administratīviem jautājumiem no Izpildītāja puses | 26.08.2013. |  |
| SIA "ABC software" | E.Blumberga, projekta kvalitātes kontroles vadītāja | 26.08.2013. |  |

Izmaiņu vēsture

| Versija | Datums | Apraksts | Organizācija | Autors |
| --- | --- | --- | --- | --- |
| 1.00 | 07.03.2006. | Izveidota dokumenta sākotnējā versija | SIA "ABC software" | J.Korņijenko |
| 1.01 | 07.03.2007. | Saīsinājumu un terminu papildinājumi | SIA "ABC software" | J.Korņijenko |
| 1.02 | 05.06.2007. | Saīsinājumu un terminu papildinājumi, skaidrojumu precizējumi | SIA "ABC software" | A.Sisojevs |
| 1.03 | 23.12.2011. | Pievienoti termini: Latvijas Valsts portāls, Sistēma, SOA, CAPTCHA;  Pievienoti saīsinājumi: AAM,A-EP, ASPX, BLK, BTV, CIL, CMIS, CPU, CRUD, DIS, DIT, DIV, DLL, DMZ, DTD, DVS, EDOC, ĢDS, IEEE, IeM IC, IP, KDM, KK, KSM, LAN, LDM, LSS, LTS, LVP, LVS, MEF, MIME, MSMQ, NAAR, NAIS, NAP, NI, NKI, NLB, OOP, OS, PDA, PFAS AUTH, PHP, PPK, Portāls,  PPSK, PRP, PVN, PZ, QA, RAD, RAM, RSS, RST, RSTR, SAML, SMTP, SOAP, SQL, SR, TLS, UML, VISS, VRAA, WCMS, WYSIWYG, XHTML, XSD, XSS. | SIA "ABC software" | M.Gasparoviča |
| 1.04 | 06.01.2012. | Pievienoti saīsinājumi: VSAA, OGC, AD, EDK, PDF, MKL, MM, PaymentRequest, ReturnURL, ServerReturnURL, W3C un termini.  Iestrādāti pasūtītāja komentāri, Pievienoti jauni termini – noslodze, nomināla noslodze un maksimāla noslodze. | SIA "ABC software" | M.Gasparoviča, A.Skeltons |
| 1.05 | 26.03.2012. | Pievienoti termini: atvasināts tips, bāzes tips, objekta tips, objekts, repozitorijs, tipa definīcija, tips. | SIA "ABC software" | A.Skeltons |
| 1.06 | 20.04.2012. | Pievienoti termini saistībā ar Sitecore CMS administratora darbvirsmu un satura redaktoru: loma, lietotājs, vienums, rīks, drošības konts, kokveida satura pārlūks, vecākvienums, satura redaktors, izkārtojums, apakšizkārtojums, datņu bibliotēka, lapa, lentas izvēlne, vietturis, administratora darbvirsma, PING.  Pievienoti jauni saīsinājumi: RBS, iSCSI, NTFS, SWAP, SID, CMD, MSSQL, ID, DTC, SQLCMD. | SIA „ABC software” | I.Tuleiko,  M.Gasparoviča |
| 1.07 | 03.08.2012. | Pievienoti saīsinājumi: CSS, OMS, TSI, VIZ, SMS, ATVK, KDV, DWH, BUJ | SIA "ABC software" | M.Gasparoviča |
| 1.08 | 12.11.2012. | Pievienots termins Personalizēta RSS barotne | SIA "ABC software" | A.Skeltons |
| 1.09 | 06.12.2012. | Papildinājumi saistībā ar Datu izmaiņu monitoringa risinājumu:  Pievienots saīsinājums DIMR, RDF, REST, SKOS, LDFas, MS, BLOB, MSI, VB, MSDN, SDK, LSAP, DSK, DIT, DIK, VS, IS, ASP.NET, CDN, SSO, EPU, PS, CA.  Pievienoti termini:  DIMR ārējais klients, DIMR ārējais reģistrs, DIMR šablons, DIMR barotne,  DIMR filtrs, DIMR monitorējamais objekts, Jēdziens, Property, Tēzaurs, Koncepts, Klasifikators, Kanāls, Pastkastīte, Replikācija, Kontrole. | SIA "ABC software" | A.Skeltons,  M.Gasparoviča |
| 1.10 | 03.07.2013. | Pievienots termins: Ārējā IS. | SIA „ABC software” | D.Inkins |
| 1.11 | 26.08.2013. | Pievienoti apzīmējumi:  IdP, NOS, PFAS NOS, PVIS.  Pievienoti termini:  DIT modulis | SIA "ABC software" | M.Gasparoviča-Asīte |

**Satura rādītājs**

[1. Ievads 6](#_Toc370375401)

[1.1. Dokumenta nolūks 6](#_Toc370375402)

[1.2. Termini un saīsinājumi 6](#_Toc370375403)

[1.2.1. Termini 6](#_Toc370375404)

[1.2.2. Saīsinājumi 11](#_Toc370375405)

# Ievads

„Terminu un saīsinājumu indekss” ir projekta „Par Valsts informācijas sistēmu savietotāja, Latvijas valsts portāla www.latvija.lv un elektronisko pakalpojumu izstrāde un uzturēšana 3.daļa "VISS un Portāla jaunu un esošo moduļu papildinājumu izstrāde, ieviešana, garantijas apkalpošana un uzturēšana saskaņā ar tehnisko specifikāciju"” (VISS\_2010) ietvaros lietoto terminu un saīsinājumu kopsavilkums.

## Dokumenta nolūks

Ņemot vērā lielo ar VISS projektu saistīto dokumentācijas apjomu un apstākli, ka tajā tiek izmantoti kopēji apzīmējumi, jēdzieni un saīsinājumi, ir izstrādāts atsevišķs dokuments – ”Terminu un saīsinājumu indekss”, kurā sniegts visu šo apzīmējumu, jēdzienu un saīsinājumu apkopojums. Ikviens izstrādātais VISS projekta tehniskais dokuments, izņemot vadlīniju un standartu dokumentus, ietver nodaļu ”Termini un saīsinājumi”, kurā ir minēta norāde uz ”Terminu un saīsinājumu indeksu”.

## Termini un saīsinājumi

Šajā nodaļā identificēti specifiski termini un saīsinājumi, kas tiek lietoti VISS\_2010 dokumentos.

Saīsinājumu latviskie tulkojumi doti tikai tiem jēdzieniem, kuriem tie ir atrodami Latvijas Zinātņu akadēmijas Terminoloģijas komisijas akadēmiskajā terminu datu bāzē – *AkadTerm* (<http://termini.lza.lv/term.php>)

### Termini

VISS\_2010 tehniskajā dokumentācijā izmantotie termini ir apkopoti 1.tabulā.

1.tabula

Termini

| Termins | Skaidrojums |
| --- | --- |
| ACID | Angliskais akronīms frāzei ”*Atomicity, Consistent, Isolated, and Durable*”, kas ir datu bāzes transakcijas koncepcijas īpašību apvienojums. Šīs īpašības ir šādas:   * Transakcijas atomitāte. Vienā atomārā un nedalāmā operācijā (transakcijā) var apvienot vienu vai vairākas operācijas virs datu bāzes tabulām un citiem objektiem. Ja kaut kādā iemeslā dēļ, kaut viena no transakcijas operācijām neizpildās, tiek atceltas visas operācijas un izmaiņas datu bāzē. * Transakcijas saskanīgums. Transakcijas vienmēr manipulē ar datiem, kas ir strukturēti atbilstoši biznesa loģikai – šo strukturējumu var aplūkot, kā nemainīgu kārtulu kopu (piem. kāda identifikatora unikalitāte, vai kādu realitāšu saite). Transakcijas gaitā kārtulas var tikt neievērotas, tomēr neviens process ārpus tādas transakcijas nevarēs pamanīt nesaskaņotību, un transakcijas beigās visām nesaskaņām jābūt saskaņotām. * Transakcijas izolācija. No jebkuras konkrētas transakcijas aspekta jābūt tādai ilūzijai, ka tā ir vienīgā, kas darbojas ar datu bāzi. Transakcijas efektiem uz datiem jābūt noslēptiem no paralēli strādājošām transakcijām, kamēr transakcija nebūs apstiprināta. * Transakcijas izturīgums. Kad transakcija ir apstiprināta, tas efekts stājas spēkā. |
| AGLS | Austrālijas valsts vietrādis (pakalpojums) (*Australian Government Locator Service*) – informācijas sistēma, kas ir veidota valsts informācijas un pakalpojumu pieejamības uzlabošanai. Uzlabošanas pamatā ir tīmekļa resursu metadatu standartizācija un attiecīgais katalogs ar meklēšanas sistēmu. |
| Aizmugursistēma (*back-end*) XSLT | Klientservera sistēmas servera daļa. Klientservera sistēmā datu apstrāde tiek sadalīta starp priekšgalsistēmu (*front-end*), kas funkcionē klienta darbstacijā, un aizmugursistēmu (*back-end*), kas strādā vienā vai vairākos serveros. Klients strādā ar lietojumprogrammu, lai ar tīkla savienojumu starpniecību piekļūtu serverī glabājamiem datiem. Paplašināmās stila lapas pārveidošanas valoda (*Extensible Stylesheet Language Transformation*) |
| Apakšizkārtojums (*sublayout*) | Sitecore CMS pārvaldības kontekstā apakšizkārtojumi ir sīkāki satura izkārtojumi vietnes satura daļai. Atsevišķi izdala apakšizkārtojumus atomāri nedalāmām satura vienībām – blokiem. |
| Atlikts (atgriežams) (*Suspended* (*Resumable)* | Pakalpojuma, servisa vai ziņojuma eksemplāra stāvoklis. Eksemplārs šajā stāvoklī nav aktīvs, bet var tikt aktivizēts, vai nokļūt atkļūdošanas stāvoklī. |
| Attaisnojuma dokuments | Grāmatvedībā lietojams attaisnojuma dokuments |
| Atvasināts tips | Objekta tips, kas izveidots uz cita tipa bāzes, nosakot papildus īpašības. Atvasinātu tipu var izveidot arī gadījumos, ja nav nepieciešamas papildus īpašības, bet ir nepieciešams atšķirīgi klasificēt objektus. Atvasinātā tipa tiešās izcelsmes tips ir saglabāts tipa atribūtā *parentId*, savukārt, atvasinātā tipa pamattipu, jeb hierarhiski visaugstākais tips ir saglabāts katra tipa atribūtā *baseId*. |
| Atzvanīšana *(Callback)* | Autentifikācijas tehnika, kas pēc tam, kad saņemts izsaukums un izveidots savienojums, pārtrauc savienojumu un pārbauda, vai pieteikšanās (*logon*) veikta no autorizēta datora, un tikai pēc tam atjauno savienojumu. |
| Autentifikācija | Darbība, kuras gaitā autentifikācijas dienests, organizācija vai iestāde atpazīst prasītāju kā piederošu kādai lietotāju grupai. |
| Autentifikācijas iestāde | Dienests, iestāde vai organizācija (banka, mobilo tālruņu kompānija, Valsts portāls, sertifikācijas institūcija u.c.), kura uztur savu klientu datu bāzi un kurai ir noslēgts līgums ar EPS par Valsts portāla lietotāju autentifikāciju. |
| Ārējā IS | IS, kura izmanto konkrēto risinājumu sava biznesa realizācijai. Piemēram, NAAR ārējā IS ir jebkura IS, kura izmanto NAAR normatīvo atsauču reģistrēšanai. |
| Ārējs pakalpojums | Pakalpojums, kurš neatrodas portālā [www.latvija.lv](http://www.latvija.lv/) |
| Bāzes tips | Objekta tips, kas nav izveidots uz cita objekta bāzes. CMIS nosaka, ka repozitorijā ir jābūt realizētiem mapes un dokumenta pamattipiem, un var būt realizēti saites un politikas pamattipi. Pamattipiem atribūta *parentId* vērtība nekad nav norādīta, un atribūta *baseId* vērtība vienmēr sakrīt ar atribūta *Id* vērtību. |
| CAPTCHA | Ir autentifikācijas tehnoloģija, kas paredzēta, lai noteiktu, vai datorsistēmas lietotājs ir cilvēks vai mašīna. Tajā lietotājam jāveic neliels tests, kurš tiek uzskatīts par neizpildāmu datoram, bet viegli veicamu cilvēkam. Ja tiek saņemta pozitīva atbilde, sistēma uzskata, ka lietotājs ir cilvēks. |
| *CatchException* bloks | Programmēšanas valodas paņēmiens (izteiksme), kas nodrošina iespēju automatizēt izņēmumu un kļūdu programmatūras notikumu apstrādi. |
| Cluster point | XML datu uzglabāšanas, apstrādes un meklēšanas sistēmas platforma |
| Datņu bibliotēka (*Media library*) | Sitecore CMS pārvaldības kontekstā datņu bibliotēka ir atsevišķa satura redaktora daļa, kurā tiek glabātas visas multivides datnes, kas izmantojamas vietnē. Multivides datnes var tikt iegultas lapā (piemēram, attēli) vai tās ir iespējams lejupielādēt no lapas (piemēram, noderīgi dokumenti). |
| Derived Key Token | Atvasinātas atslēgas talons ir talons SOAP drošības galvenē, kas attiecas uz atvasinātajām atslēgām. |
| DIMR ārējais klients | Iestāde, kas izmanto DIMR, lai saņemtu citās iestādēs (skatīt DIMR ārējie reģistri) izmainītus datus par sev interesējošām personām, uzņēmumiem vai citiem objektiem (skatīt DIMR monitorējamie objekti). |
| DIMR ārējais reģistrs | Iestāde, kas izmanto DIMR, lai izplatītu citām iestādēm (skatīt DIMR ārējie klienti) izmainītus datus, par tām interesējošām personām, uzņēmumiem vai citiem objektiem (skatīt DIMR monitorējamie objekti). |
| DIMR barotne | DIT kanāls, ko iestāde (skatīt DIMR ārējais reģistrs) izmanto, lai DIMR nodotu izmaiņas datos. |
| DIMR filtrs | Viena DIMR šablona pielietojums DIMR barotnes datu apstrādei (filtrēšanai). Katram aktīvam filtram atbilst viens un tieši viens DIT kanāls ar kura palīdzību šablona īpašniece (skatīt DIMR ārējais klients) saņem filtra nosacījumiem atbilstošos datus. |
| DIMR monitorējamais objekts | Datu kopums, kas iestādes (skatīt DIMR ārējais klients un DIMR ārējais reģistrs) IS unikāli identificē kādu reālu vai virtuālu objektu, piemēram fiziska persona, ko raksturo personas kods; invalīds, ko raksturo invalīda apliecības numurs vai personas kods kopā ar invaliditātes grupu; administratīvi teritoriāla vienība, ko raksturo tās kods. |
| DIMR šablons | DIT kanāls, ko iestāde (skatīt DIMR ārējie klients) izmanto, lai DIMR ievietotu (vai izņemtu) informāciju par personām, uzņēmumiem vai citiem objektiem (skatīt DIMR monitorējamie objekti), kam nepieciešams veikt datu izmaiņu monitoringu. |
| DIT modulis | IVIS sistēmas modulis, kas nodrošina drošo pieprasījuma/atbildes datu apmaiņu. |
| Drošības konti (*Security Accounts*) | Sitecore CMS pārvaldības kontekstā drošības konti ir lomas un lietotāji. |
| Drošības talonu serviss (*Security Token Service*) | Tīmekļa serviss, kas izsniedz, atjaunina un dzēš drošības talonus. Drošības talons parasti tiek izsniegts, atbildē uz pareizo lietotāja vārda un paroles kombināciju. |
| E-pakalpojums | Publiskais pakalpojums, kura sniegšanas veids nodrošina visa pakalpojuma vai atsevišķu tā sniegšanai nepieciešamo posmu (soļu) izpildi attālinātā (neklātienes) veidā, izmantojot informācijas tehnoloģiju un komunikācijas līdzekļus |
| E-pakalpojumu katalogs | Centralizēta datu bāze, kurā aprakstīti e-pakalpojumi, kurus sniedz valsts, pašvaldību iestādes un komerciestādes, pēc E-pakalpojumu standarta. |
| E-pakalpojumu portāls | Portāls informācijas sistēmu infrastruktūras administrēšanai (pieejams pakalpojumu iestāžu un IS iestāžu lietotājiem). |
| GUID identifikators | Skaitļu un/vai burtu virtene, kas sistēmas robežās piešķirta katrai atsevišķai datu daļai, lai unikāli atšķirtu to no citas datu daļas |
| Informatīvā vienība | Informatīvā vienība vai resurss, t.sk. informatīvs materiāls HTML formātā, kas satur gan tekstuālu informāciju, gan attēlus. |
| Informācijas resurss | Informācijas sistēmas sastāvdaļa, kurā ietilpst informācija elektroniskā veidā, kas tiek uzkrāta datu bāzēs vai datņu veidā serveros (atsevišķos gadījumos darbinieku darba stacijās), kā arī citos informācijas nesējos neatkarīgi no informācijas nesēja veida. |
| Informācijas sistēma | Datu ievadīšanas, uzglabāšanas un apstrādes datorizēta sistēma, kas paredz lietotāju pieeju tajā glabātajiem datiem vai informācijai. |
| IS serviss | Standartizēts informācijas sistēmas pieejas veids (Web serviss), kuru izmanto e-pakalpojumu procesi un informācijas sistēmas tiešsaistes režīmā |
| IS servisu katalogs | IS servisu katalogs ir valsts informācijas sistēmas servisu reģistrs, kas satur tās aprakstu un izmantošanas nosacījumus. |
| IVIS | Integrētā valsts informācijas sistēma (sākotnējais IVIS sistēmas nosaukums; šobrīd – skat. VISS). |
| Izkārtojums (*layout*) | Sitecore CMS pārvaldības kontekstā izkārtojums ir lapas grafiskais izkārtojums, kas nosaka izkārtojumu un stilu lapas elementiem. Izkārtojums satur tādus elementus kā galvene, kājene un satura daļa. |
| Jēdziens | Abstrakcija, kas atspoguļo priekšmetu vai parādību vispārīgās būtiskās pazīmes. |
| Kanāls | [DIT kontekstā] virtuālais rīks ziņojumu pārsūtīšanai no viena īpašnieka vairākiem dalībniekiem (DIK) vai no vairākiem dalībniekiem vienam īpašniekam (DSK). Jebkuram kanālam ir reglamentēts, kāda tipa ziņojumus pa to var sūtīt. |
| Klasifikators | Sakārtota vērtību kopa, kura ļauj viennozīmīgi identificēt tajā glabājamās informācijas vienības (Klasifikatora tabula „*ClassificationScheme*” ). |
| Kokveida satura pārlūks (*Content tree)* | Sitecore CMS pārvaldības kontekstā kokveida satura pārlūks ir satura redaktorā esošs izvēršams un savēršams satura pārlūks, kas sakārtots kokveida struktūrā. |
| Koncepts | Klasifikatora būtība neatkarīga no valodas (vienība, elements, jēdziens). |
| Kontrole | Kontrole jeb kontrolis (*ASP.NET Control*) ASP.NET struktūrā (*framework*) izmantotas komponentes, no kurām tiek veidotas attēlojamās lapas. Kontroles ģenerē lapas HTML elementus. Kontroļu piemēri: teksta ievades lauks, poga, virsraksts. Kontroles var iekļaut citās kontrolēs |
| Lapa (*Page*) | Sitecore CMS pārvaldības kontekstā lapa ir vietnes sastāvdaļa, kas satur noteiktus datu blokus. |
| Latvijas Valsts portāls | Pilns nosaukums - Vienotais valsts un pašvaldību pakalpojumu portāls. VRAA pārziņā esoša tīmekļa vietne (www.latvija.lv), kuras mērķis ir nodrošināt e-pakalpojuma saņēmējam iespēju vērsties iestādē un/vai saņemt e-pakalpojumu. |
| Lentas izvēlne (*Ribbon menu*) | Sitecore CMS pārvaldības kontekstā lentas izvēlne ir panelis loga augšējā daļā, kas satur lietotājam pieejamos rīkus un opcijas. |
| Lietotāja drošības talons (*Security Context Token*) | Lietotāja drošības talons ir drošības apliecība, kas parasti tiek nodrošināta vairāku ziņojumu apmaiņai starp diviem galapunktiem sesijas kontekstā. Drošības talonus izsniedz drošības talonu serviss uz noteikto laika posmu. Taloni tiek pievienoti ziņojumu galvenēs. |
| Lietotājs (*User*) | Sitecore CMS pārvaldības kontekstā lietotājs ir drošības konts, kas paredzēts vienam lietotājam. |
| Loma (*Role*) | Sitecore CMS pārvaldības kontekstā loma ir tiesību kopums. |
| *Long Running Transaction Scope* | Izņēmumu situāciju un kļūdu apstrādes bloks ilglaicīgajām transakcijām. (BizTalk). |
| Maksājums | Maksāšanas pieprasījuma daļa, samaksa par sniegtu pakalpojumu.  Maksāšanas pieprasījums satur vienu vai vairākus maksājumus |
| Maksāšanas pieprasījums | Pakalpojuma pieprasījums veikt apmaksu pakalpojuma noteiktajā apjomā |
| Maksimālā noslodze | Maksimālais noslodzes līmenis, pie kura dotās vides resursi vēl spēj nodrošināt sistēmas atbilstību veiktspējas prasībām, attiecībā uz atbildes laikiem un kļūmju skaitu. Piezīme: ja vides resursi ir vājāki nekā paredzēts produkcijas vajadzībām, nav izslēgts, ka maksimālā noslodze ir zemāka par nominālo, vai pat principā nepastāv, jo atbildes laiki pat viena lietotāja slodzes gadījumā neatbilst prasībām. |
| MD 5 hash vērtība | MD-5 šifrēšanas rezultāts. MD-5 algoritms ir hash funkcijas paveids, kuram jebkurš datu apjoms funkcijas ieejā dod noteikta apjoma hash vērtību izejā. MD-5 hash funkcija ir vienvirziena šifrēšanas metode, jo aizšifrējot frāzi var saņemt hash vērtību, bet zinot hash vērtību ir ļoti grūti izskaitļot oriģinālos datus. |
| Meklētājs | Meklētāja risinājums izmantojot Clusterpoint un datu piekļuves tīmekļa pakalpes |
| Nomināla noslodze | Noslodze līmenis, pie kura dotās vides resursi tiek efektīvi noslogoti, bet netiek pārslogoti, radot būtiskas gaidīšanas rindas. Šo noslodzes līmeni nosaka pakāpeniski paaugstinot noslodzi un analizējot sistēmas atbildes laika atkarību no noslodzes. Parasti sistēmai ir tāds noslodzes līmenis, kuru pārsniedzot atbildes laiki sāk strauji pieaugt, jo kāds no datorsistēmas resursiem ir pilnībā noslogots un veidojas rindas. Sistēmām, kurām nav šāds lūzuma punkts nominālā slodze nav nosakāma. |
| Noslodze | Šis termins apraksta noslodzes līmeni, kas radīts uz testējamo sistēmu, vienlaicīgi lietojot sistēmas interfeisus no vairākiem pavedieniem vai datoriem. |
| Objekta tips | Nosaka fiksētu īpašību kopu (tipa definīcija), kas apraksta CMIS repozitorija objektu- mapi, dokumentu vai saiti. Tipa definīciju var iegūt ar metodes *getTypeDefinition* palīdzību. |
| Objekts | Atsevišķa CMIS repozitorija vienība, kas ir viens no: dokuments, mape vai saite starp diviem atšķirīgiem dokumentiem. Objekts vienmēr ir veidots saskaņā ar kādu no repozitorijā noteiktiem objekta tipiem, tips nosaka objekta īpašības. |
| *One-way send port* | Vienvirziena asinhronais serviss, kurš sūtot ziņojumu negaida atbildi. |
| Pakalpojuma iestāde | Valsts vai pašvaldības iestāde vai privātuzņēmums, kas sniedz pakalpojumus (t.sk., arī e-pakalpojumus) iedzīvotājiem, uzņēmumiem un valsts pārvaldei. |
| Pakalpojuma uzsākšanas pieprasījums | Pieprasījums sniegt pakalpojumu izveidojot attaisnojuma dokumentu un apmaksājot cenrādī noteikto cenu |
| Pastkastīte | [DIT kontekstā] – elektroniskā ziņojumu glabātava. Katrai iestādei, kas ir reģistrēta VISS, un kas lieto DIT ir piešķirta viena e-pastkastīte, kurā glabājas visi ienākošie vai izejošie ziņojumi. DIT vidē pastkastītes ir komunikatīvi savienojamas ar kanālu palīdzību. |
| Personalizēta RSS barotne | portāla www.latvija.lv autentificēta lietotāja izveidota RSS barotne, kurā ir pieejami publiski portāla dati, kuru atlasi lietotājs ir personalizējis pēc saviem ieskatiem. |
| PING | Utilītprogramma, kas nosaka, vai kāda noteikta interneta IP adrese ir sasniedzama. Pārbaudi veic, nosūtot paketi uz šo adresi un sagaidot uz to atbildi. |
| Priekšgalsistēma (*front-end*) | Skat. Aizmugursistēma (*back-end*). |
| Property | Klasifikatora būtības vērtība, atkarīga no valodas (nosaukums, apraksts utt.) |
| *Receive party* identifikators | Paziņojuma saņēmēju grupas identifikators. |
| Replikācija | [DIT kontekstā] – datu replikācija. Process, kurā dažādām IS tiek nodrošināta datu bāzes kopija, kas tiek regulāri sinhronizēta ar oriģinālu. |
| Repozitorijs | Repozitorijs satura pārvaldības sistēmā nodala fiziski kopīgi glabātu saturu atsevišķos un neatkarīgos satura apgabalos. CMIS realizācijā visas ar satura pārvaldību saistītās darbības - metodes, tiek attiecinātas uz vienu konkrētu repozitoriju. Tas nozīmē, ka nav iespējamas darbības, kas vienā izpildē ietekmē saturu vairāk kā vienā repozitorijā, piemēram- nav iespējams pārvietot dokumentu no viena repozitorija citā, vai savstarpēji sasaistīt dokumentus atšķirīgos repozitorijos. EDK tiek realizēts kā viens repozitorijs tam ekskluzīvi paredzētā satura pārvaldības sistēmā. |
| Rīks (*Tool*) | Sitecore CMS pārvaldības kontekstā rīks ir konkrētu funkcionalitāti nodrošinošs objekts. |
| Satura redaktors (*Content Editor*) | Sitecore CMS pārvaldības kontekstā satura redaktors ir Sitecore rīks, kas paredzēts satura rediģēšanai un pārvaldībai. |
| Sesijas drošības talons (*Session Token*) | Unikāls identifikators, kas parasti tiek ģenerēts un sūtīts no servera klientam, lai identificētu vienu sadarbības sesiju. |
| Sistēma | Ja nav norādīts savādāk, tad sistēmu veido un tā ietver VISS programmatūru, LVP programmatūru un attiecīgo e-pakalpojumu programmatūru. |
| Sitecore darbvirsma, administratora darbvirsma (*Sitecore Desktop*) | Sitecore CMS administratora darbvirsma ir rīks administratoriem, kas nodrošina pieeju plašai Sitecore funkcionalitātei lietotājam ērtā un pierastā darbvirsmas izskatā. |
| Sīklietotne (*applet*) | Neliela lietojumprogramma, kas paredzēta kāda specifiska uzdevuma izpildei. Parasti tiek iekļautas tīmeklī HTML dokumentos, nodrošinot klientiem iespēju lejupielādēt tos no servera un lietot. |
| SOA | *Service Oriented Architecture* – uz pakalpojumiem orientēta arhitektūra, kas paredz noteiktu Web servisu izmantošanu, lai nodrošinātu savstarpēju sistēmas moduļu integrāciju un datu apmaiņu. Arhitektūra nodrošina ievērojamu sistēmas uzbūves paplašināmību un modularitāti, kas ļauj gan nodrošināt sistēmas attīstību, gan paaugstinātu pieejamību. |
| Svars | Dokumentam piešķirta skaitliska vērtība, kas paaugstina vai pazemina tā pozīciju meklēšanas rezultātos |
| Tēzaurs | Vārdnīca, kas aptver visus kādas valodas vai kādas tematikas vārdus, parasti semantisko (jēdzienisko) lauku izkārtojumā. |
| Tipa definīcija | Skatīt *objekta tips*. |
| Tips | CMIS un EDK kontekstā skatīt *objekta tips*. |
| Tīmekļa pakalpe | Vienots veids, kā tīkla lietojumprogrammām, arī tādām, kas strādā dažādās platformās, rakstītas dažādās valodās utt., savstarpēji sazināties. Ziņu pārraidei tiek izmantoti starptīkla protokoli. Tīmekļa pakalpes nodrošina informācijas apmaiņas iespēju, nepārzinot otras puses skaitļotājsistēmas un programmatūru |
| UUID | Unikāls identifikators saskaņā ar standartiem RFC 4122, ITU-T Rec. X.667 un ISO/IEC 11578:1996. |
| Vaicājums (*polling*) | VISS (IVIS) infrastruktūras kontekstā nozīmē atbildes saņemšanu asinhrona pieprasījuma gadījumā. Vaicāšana var notikt kādu laiku pēc pieprasīšanas; var gadīties, ka atbilde joprojām nav gatava – tad vaicājuma rezultātā tiks atgriezta kļūda. |
| Vārdtelpa *(namespace*) | XML shēmas valodā varētu būt definēti vairāki atribūti un elementi ar vienādiem nosaukumiem, bet ar dažām nozīmēm. Lai būtu iespējams tos atpazīt, ir ieviests jēdziens vārdtelpa. |
| Vecākvienums (*Parent Item*) | Sitecore CMS pārvaldības kontekstā vecākvienums ir augstāk stāvošs, iekļaujošs vienums. |
| Vienums (*Item*) | Sitecore CMS pārvaldības kontekstā vienums ir lapa, dokuments, bloks vai cits pārvaldāms objekts. |
| Vietne (*site*) | Informācijas resurss tīmeklī (Web lapa) |
| Vietturis (*Place holde*r) | Sitecore CMS pārvaldības kontekstā vietturis ir nosaukums konkrētai atrašanās vietai apakšizkārtojumā. Vietturis bloka izkārtojuma konfigurācijā norāda, kurā lapas satura daļā bloks atradīsies (piemēram, kreisajā slejā). |
| W3C | Globālā Tīmekļa Konsorcijs (World Wide Web Consortium jeb W3C) ir konsorcijs, kas veido standartus jeb "rekomendācijas" globālajam tīmeklim. |
| W3C specifikācija | Formālas vienības definēšanai pieņemta specifikācija, kuras autors ir W3C (organizācijas dalībnieki). |
| Web serviss | Vienots veids, kā tīkla lietojumprogrammām, arī tādām, kas strādā dažādās platformās, rakstām dažādās valodās utt., savstarpēji sazināties. Ziņu pārraidei tiek izmantoti starptīkla protokoli. Tīmekļa pakalpes nodrošina informācijas apmaiņas iespēju, nepārzinot otras puses skaitļotājsistēmas un programmatūru. |
| Web Serviss (*WebService*) | Ar Web Servisu apzīmē tādas lietojumprogrammas, kuras ir paredzētas izsaukumiem no citu lietojumprogrammu puses un kuras saņem datus un sniedz atbildes uz tiem standartizētā formātā (XML). Web Servisi ir uz servisiem orientētas arhitektūras (SOA) sastāvdaļu konkrēta realizācija. |

### Saīsinājumi

VISS\_2010 tehniskajā dokumentācija izmantotie saīsinājumi ir apkopoti 2.tabulā.

2.tabula

Apzīmējumi

| Saīsinājums | Atšifrējums |
| --- | --- |
| AAM | Autentifikācijas un autorizācijas modulis |
| AD | Attaisnojuma dokuments |
| A-EP | Automātiskais e-pakalpojums |
| API | Lietojumprogrammu saskarne (*Application Programming Interface*) |
| AR | VZD „Adrešu reģistrs” |
| AR-kods | Īpašuma kods „Adrešu reģistrā” |
| ASP.NET | Microsoft .NET tehnoloģija tīmekļa lietojumu būvēšanai (Active Server Pages). Konkrētajā dokumentā ar to tiek saprasta ASP.NET Web Forms tehnoloģija. |
| ASPX | *Active Server Page Extended* |
| ATVK | Administratīvo teritoriju un teritoriālo vienību klasifikators |
| AUD | Auditācijas serviss |
| AUR | Autorizācijas serviss |
| AUT | Autentifikācijas serviss |
| BAM | BizTalk atskaites (*Business Activity Monitoring*) |
| BLK | Biznesa likumi (vispārējās un procesu orientētās datu validācijas) |
| BLOB | *Binary Large Objects* |
| BPEL | *Business Process Execution Language* integrācijas maršruti |
| BTV | Biznesa terminu vārdnīca |
| BUJ | Biežāk uzdotie jautājumi (anglu val. FAQ - *Frequently Asked Questions*) |
| CA | Sertificēšanas iestāde (certification authority) – sertifikātu izsniedzējs. |
| CDN | Resursu piegādes tīkls (*Content delivery network*). |
| CEPB | Centrālais e-pakalpojumu birojs |
| CIL | *Common Intermediate Language* |
| CLSF | Klasifikatoru pārvaldības modulis |
| CMD | Komandu uzvednes logs |
| CMIS | Content Management Interoperability Services |
| CPR | Ceļu policijas reģistrs |
| CPU | Centrālais procesors (Central Processing Unit) |
| CRL | Sertifikātu atsaukšanas saraksts (*Certificate Revocation List*) |
| CRUD | *Create, Retrieve, Update, Delete* |
| CSDD | Ceļu satiksmes drošības direkcija |
| CSS | Stila lapas kaskadēšana (*Cascading Style Sheets*) |
| CSV | Komatatdalīto vērtību fails *([Ccomma-Sseparated Vvalue Ffile](http://termini.lza.lv/term.php?term=comma-separated%20values%20file&list=comma-separated%20values%20file&lang=EN))* |
| DAIRM | VISS (IVIS) Darbību audita ierakstu reģistrēšanas modulis |
| DB | Datu bāze (*Database*) |
| DC | *Dublin Core* |
| DCMES | *Dublin Core* metadatu elementu kopums (*Dublin Core Metadata Element Set*) |
| DCMI | *Dublin Core* metadatu iniciatīva (*Dublin Core Metadata Initiative*) |
| DIK | Datu izplatīšanas kanāls. Kanāls, pa kuru ziņojumi plūst no viena sūtītāja, kas ir kanāla īpašnieks, vairākiem saņēmējiem, kas ir kanāla dalībnieki. |
| DIMR | Datu izmaiņu monitorēšanas risinājums |
| DIS | Datu iegūšanas sistēma |
| DIT | Datu izplatīšanas tikls – infrastruktūra automātisko komunikāciju nodrošināšanai. |
| DIT | Datu izplatīšanas tīkls |
| DIV | Dokumentu integrācijas vide |
| DKT | Skatīt *Derived Key Token* |
| DLL | [Dinamisko saišu bibliotēka](http://termini.lza.lv/term.php?term=dinamisko%20sai%C5%A1u%20bibliot%C4%93ka&list=dinamisko%20sai%C5%A1u%20bibliot%C4%93ka&lang=LV) (Dynamic-Link Library) |
| DMZ | Demilitarizētā zonā |
| DOI | Digitālais objekta identifikators (*Digital Object Identifier*) |
| DoS *attack* | Pakalpojumatteices uzbrukums (*Denial of service attack*) |
| DSK | Datu savākšanas kanāls. Kanāls, pa kuru ziņojumi plūst no vairākiem sūtītājiem, kas ir kanāla dalībnieki, vienam saņēmējam – kanāla īpašniekam. |
| DTC | Dalīto transakciju koordinators (*Distributed Transaction Coordinator*) |
| DTD | Dokumenta tipa definīcija (Document Type Definition) |
| DTS | Datu transformācijas serviss (*Data Transformation Service*) |
| DU | Darba uzdevums |
| DVS | Datu vadības sistēma |
| DWH | Datu noliktava *([Data warehouse](http://termini.lza.lv/term.php?term=data%20warehouse&list=data%20warehouse&lang=EN))* |
| EDI | Elektroniska datu apmaiņa *(Electronic data interchange)* |
| EDK | VISS Elektronisko dokumentu krātuve |
| EDOC | Elektroniski parakstītas datnes formāts |
| e-GIF | e-GIF, AGLS un citas e-pārvaldes iniciatīvas |
| e-GMS | *e-Government* metadatu struktūra (*e-Government Metadata Framework*) |
| EP | Skat. e-pakalpojums |
| EPAK | Elektronisks pakalpojums |
| EPR | VISS (IVIS) E-pakalpojumu reģistrs |
| EPU | E-pakalpojumu uzturētājs (VRAA). |
| FAQ | Saraksts „Bieži uzdodamie jautājumi” (*Frequently Asked Questions*) |
| FTP | Datņu pārsūtīšanas protokols (*File Transfer Protocol*) |
| GIS | Ģeogrāfiskā informācijas sistēma |
| GUID | Unikāls identifikators GUID (*Globally Unique Identifier*), skat. UUID |
| ĢDS | Ģeotelpisko datu savietotājs |
| HAT | *Microsoft® BizTalk® Server Health and Activity Tracking* |
| HTML | Hiperteksta iezīmēšanas valoda (*Hypertext markup language*) |
| HTTP | Hiperteksta pārvietošanas pārsūtīšanas protokols (*Hyper Text Transfer Protocol*) |
| HTTPS | Hiperteksta drošas pārsūtīšanas protokols (*Secure* *Hypertext Transfer Protocol*) |
| ID | Identifikators |
| IDDV | Iestādes darbinieka darba vieta |
| IdP | Identifikācijas piegādātājs |
| IEEE | [Elektrotehnikas un elektronikas inženieru institūts](http://termini.lza.lv/term.php?term=Elektrotehnikas%20un%20elektronikas%20in%C5%BEenieru%20instit%C5%ABts&list=Elektrotehnikas%20un%20elektronikas%20in%C5%BEenieru%20instit%C5%ABts&lang=LV) (*Institute of Electrical and d Electronics Engineers*) |
| IeM | Iekšlietu ministrija |
| IeM IC | Iekšlietu ministrijas Informācijas centrs |
| IeR | Skat. IR |
| IETF | Interneta tehniskā uzdevumgrupa (*The Internet Engineering Task Force*) |
| INFR | VISS infrastruktūra |
| IP | Izmaiņu pieprasījums |
| IR | PMLP „Iedzīvotāju reģistrs” |
| IS | Informācijas sistēma |
| iSCSI | Internet Small Computer System Interface |
| ISS | IS serviss |
| ISSK | IS servisu katalogs |
| IT | Informācijas tehnoloģijas |
| ITIL | *The IT Infrastructure Library* |
| JS | JavaScript – uzņēmuma Netscape izveidota valoda, kas ļauj globālā tīmekļa izstrādātājiem veidot interaktīvas vietnes. |
| KDM | Konceptuālais datu modelis |
| KDV | Klienta darba vieta |
| KPI | Izpildes pamatrādītājs *(Key Performance Indicators)* |
| KSM | Konceptuālais lietotāju saskarnes modelis |
| LAN | lokālais datoru tīkls (*local area network*) |
| LDAP | Direktoriju vieglpiekļuves protokols (*Lightweight Directory Access Protocol)* |
| LDFas | Lietotāja definētas funkcijas |
| LDM | Loģiskais datu modelis (precizēts Konceptuālais datu modelis), |
| LLGPM | IVIS VISS (IVIS) Lietotāju un Lietotāju grupas pārvaldības modulis |
| LMS | Latvijas metadatu standarts |
| LOG | Sistēmas žurnāla serviss |
| LSS | Lietotāju saskarnes specifikācijas (izvērsts formu apraksts) |
| LT | Lattelecom |
| LTS | Lietojumu (vai augsta līmeņa funkciju) specifikācijas |
| LVP | Skat. Latvijas Valsts portāls |
| LVS | Latvijas Valsts standarts |
| MCF | *MOM Connector Framework* |
| MEF | *Managed Extensibility Framework* |
| MIME | Interneta pasta vairākmērķu paplašinājumi (Multipurpose Internet Mail Extensions) |
| MKL | Meklētājs |
| MM | Maksājumu un rēķinu modulis |
| MOM | *Microsoft Operations Manager* |
| MS | *Microsoft* |
| MS IIS | Microsoft interneta informācijas pakalpojumi *(Microsoft Internet Information Services)* |
| MSDN | Microsoft izstrādātāju tīkla (*Microsoft Developer Network*) |
| MSF | *Microsoft Solution Framework* |
| MSI | *Microsoft Windows Installer* |
| MSMQ | Ziņojumu rindošana *(Windows Message Queuing)* |
| MSSQL | Microsoft SQL |
| NAAR | Normatīvo aktu atsauču reģistrs |
| NAIS | Normatīvo aktu informācijas sistēma |
| NAP | Normatīvo aktu portāls |
| NI | Nodevumu izvērtējums |
| NKI | Numura kopas identifikators |
| NLB | *Network Load Balancer* |
| NOS | Ar nodokli apliekamo objektu saraksts |
| NOT | Notifikāciju serviss |
| NTFS | Diska failu sistēma (New Technology File System) |
| OCSP | *Online Certificate Status Protocol* |
| OGC | *Open Geospatial Consortium* |
| OLAP | Tiešsaistes analītiskā apstrāde *(Online Analytical Processing)* |
| OMS | *Sitecore Online Marketing Suite* |
| OOP | Objektorientēta programmēšana (*Object-Oriented Programming*) |
| OS | Operētājsistēma (*Operating System*) |
| PaymentRequest | Maksāšanas pieprasījums |
| PDA | Plaukstdators (Personal Digital Assistant) |
| PDF | “Pārnesams dokumentu formāts” - Adobe failu formāts (*Portable Document Format*) |
| PFAS AUTH | Autentifikācijas un autorizācijas modulis |
| PFAS NOS | Pašvaldību funkciju atbalsta sistēmas apakšsistēma nekustamā īpašuma nodokļa aprēķinam |
| PHP | *Hypertext Preprocessor* |
| PKI | Publiskās atslēgas infrastruktūra *(Public Key Infrastructure)* |
| PMLP | Pilsonības un migrācijas lietu pārvalde |
| Portāls | Skat. Latvijas Valsts portāls |
| PPA | Programmatūras projektējuma apraksts |
| PPK | Publisko pakalpojumu katalogs |
| PPS | Programmatūras prasību specifikācija |
| PPSK | Pakalpojumu pieteikšanas un saņemšanas kanāls |
| PRP | Funkcionālās prasības (scenāriju izpildes algoritmi) |
| PS | Pieprasījumu serviss |
| PURL | Permanents vienotais resursu vietrādis (*Permanent Uniform Resource Locator*) |
| PVIS | Pašvaldības vienota informācijas sistēma |
| PVN | Pievienotās vērtības nodoklis |
| PZ | Problēmziņojums |
| QA | Kvalitātes nodrošināšana *(Quality Assurance)* |
| QoS | Pakalpojumu kvalitāte Servisa kvalitāte (*Quality of Service*) |
| RAD | Rapid application development |
| RAM | Brīvpiekļuves atmiņa (Random Access Memory) |
| RAVD | Risinājuma arhitektūras vīzijas dokuments |
| RBS | *Remote BLOB storage* |
| RDBMS | [Relāciju datu bāzu pārvaldības sistēma](http://termini.lza.lv/term.php?term=rel%C4%81ciju%20datu%20b%C4%81zu%20p%C4%81rvald%C4%ABbas%20sist%C4%93ma&list=rel%C4%81ciju%20datu%20b%C4%81zu%20p%C4%81rvald%C4%ABbas%20sist%C4%93ma&lang=LV)Relāciju datu bāzu pārvaldības sistēma *(Relational Database Management System* |
| RDBVS | Relāciju datu bāzes vadības sistēma |
| RDF | *Resource Description Framework* (RDF, resursus aprakstošais modelis) ir metadatu datu modelis, kas bāzēts izteikumos par resursiem (precīzāk, web resursiem) formā subjekts-predikāts-objekts. |
| REQ | Pieprasījumu (*request*) servisi |
| REST | *„Representational State Transfer”* jēdziena balstīta arhitektūra. |
| ReturnURL | Hipersaite, kurai MM nodod vadību pēc pēdējā maksājuma veikšanas |
| RSS | *Rich Site Summary* RDF vietnes kopsavilkums (*Rich Site Summary*) |
| RST | *Request Security Token* |
| RSTR | *Request Security Token Response* |
| SAML | *Security Assertion Markup Language* |
| SCT | Skat. *Security Context Token* |
| SDK | Programmatūras izstrādātāja rīkkopa (*Software Developer's Kit*) |
| ServerReturnURL | Hipersaite, kurai MM nodod maksājuma pieprasījuma statusu |
| SID | Drošības identifikators (*security ID)* |
| SKOS | *Simple Knowledge Organization System* – Vienkārša zināšanu organizācijas sistēma. |
| SLA | Pakalpojumu līmeņa vienošanās (*Service Level Agreement*) |
| SMS | Īsziņu pakalpojums |
| SMTP | Vienkāršais pasta pārsūtīšanas protokols *(Simple Mail Transfer Protocol)* |
| SOA | Servisorientēta arhitektūra (*Service Oriented Architecture*) |
| SOAP | Vienkāršais objektpiekļuves protokols (Simple Object Access Protocol) |
| SQL | *Structured Query Language* Sstrukturēta vaicājumvaloda (*Structured Query Language*) |
| SQLCMD | Speciāls MS SQL skriptu izpildes režīms |
| SR | Sodu reģistrs |
| SSL | Drošligzdu slānis *(Secure Socket Layer)* transports |
| SSO | Vienotā pierakstīšanās (*Single Sign-On*) |
| ST | Skat. *Session Token* |
| STA | Procesa stāvokļu serviss |
| STS | Skat. Drošības talonu serviss |
| SWAP | Datne, kur glabājās pašreizējā brīdī nevajadzīgās atmiņas (RAM) lappuses |
| TLS | Transporta slāņa drošība (Transport Layer Security) |
| TSI | Terminu un saīsinājumu indekss |
| UDDI | Universālais uzņēmumu reģistrs *(Universal Description Discovery and Integration)* |
| UML | Unified Modelling Language |
| UR | Uzņēmumu reģistrs |
| URI | Vienotais resursa identifikators (*Uniform Resource Identifiers*) |
| URL | Vienotais resursu vietrādis (*Uniform Resource Locators*) |
| URN | Vienotie resursu nosaukumi (*Uniform Resource Names*) |
| UUID | Vispārēji unikāls identifikators *(Universally Unique IDentifier)* |
| VB | *Visual Basic* |
| VID | Valsts ieņēmumu dienests |
| VISS | Valsts informācijas sistēmu savietotājs (iepriekš IVIS). |
| VIZ | Vīzija |
| VK | Valsts kase |
| VP | Valsts portāls |
| VPA | Vienas pieturas aģentūra |
| VPN | Virtuāls privāts koptīkls (*Virtual Private Network*) |
| VRAA | Valsts reģionālās attīstības aģentūra |
| VS | Visual Studio – Microsoft programmatūras izstrādes rīks. |
| VSAA | Valsts sociālās apdrošināšanas aģentūra |
| VZD | Valsts zemes dienests |
| W3C | Starptautiskā standartu organizācija - globālā tīmekļa konsorcijs (*World Wide Web Consortium*) |
| WAP | Bezvadu lietojumprogrammu protokols (*Wireless Application Protocol*) |
| WCMS | *Web content management system* |
| Web | Tīmeklis (Internets) |
| WEBS | Tīmekļa servisi |
| WS | Tīmekļa serviss *(Web Service)* |
| WSDL | Tīmekļa servisu pakalpojumu aprakstīšanas valoda (*Web Service Definition Language*) |
| WS-Security | *WS-Security* prasības |
| WYSIWYG | *What You See Is What You Get (*Ko tu redzi, to tu dabū (*What You See Is What You Get)*) |
| XDB | Asinhrono pieprasījumu rezultātu krātuves serviss |
| XHTML | [Paplašināmā valoda HTML](http://termini.lza.lv/term.php?term=papla%C5%A1in%C4%81m%C4%81%20valoda%20HTML&list=papla%C5%A1in%C4%81m%C4%81%20valoda%20HTML&lang=LV) (*eXtensible HyperText Markup Language*) |
| XML | Paplašināmās iezīmēšanas valoda (*eXtensible Markup Language*) |
| XMLDB | XML ziņojumu krātuve |
| XMLK | XML shēmu katalogs, IVIS VISS (IVIS) E-pakalpojumu reģistra apakšsistēma |
| XSD | XML shēma (XML Schema Definition) |
| XSL | Izvēršamā stila lapu valoda *(Extensible Stylesheet Language)*, skat. XSLT |
| XSLT | Paplašināmās stila lapas pārveidošanas valoda (*Extensible Stylesheet Language Transformation*) |
| XSS | Starpvietņu skriptošana (Cross Site Scripting) |